CELEX: 32010L0070
Language: mt
Date: 2010-10-28 00:00:00
Title: Direttiva tal-Kummissjoni 2010/70/UE tat- 28 ta’ Ottubru 2010 li temenda d-Direttiva tal-Kunsill 91/414/KEE fir-rigward tad-data ta’ skadenza għall-inklużjoni fl-Anness I tas-sustanza attiva carbendazim  Test b’relevanza għaż-ŻEE

29.10.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 283/27
            
         DIRETTIVA TAL-KUMMISSJONI 2010/70/UE
   tat-28 ta’ Ottubru 2010
   li temenda d-Direttiva tal-Kunsill 91/414/KEE fir-rigward tad-data ta’ skadenza għall-inklużjoni fl-Anness I tas-sustanza attiva carbendazim
   
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 91/414/KEE tal-15 ta’ Lulju 1991 li tikkonċerna t-tqegħid fis-suq ta’ prodotti għall-protezzjoni tal-pjanti (1), u b’mod partikolari t-tieni inċiż tat-tieni subparagrafu tal-Artikolu 6(1) tagħha,
   Billi:
   
               (1)
            
            
               Bid-Direttiva tal-Kummissjoni 2006/135/KE (2) il-carbendazim ġie inkluż bħala sustanza attiva fl-Anness I tad-Direttiva 91/414/KEE. Dik l-inklużjoni tiskadi fil-31 ta’ Diċembru 2010.
            
         
               (2)
            
            
               Fuq talba, l-inklużjoni ta’ sustanza attiva tista’ tiġġedded għal perjodu ta’ mhux iktar minn għaxar snin. Fis-6 ta’ Awwissu 2007, il-Kummissjoni rċeviet talba bħal din min-notifikatur fir-rigward tat-tiġdid tal-inklużjoni għal din is-sustanza.
            
         
               (3)
            
            
               Fl-10 ta’ Jannar 2008, in-notifikatur ressaq dossier tekniku lill-Istat Membru relatur, il-Ġermanja, b’appoġġ għat-talba tiegħu. Il-Ġermanja ressqet l-abbozz tar-rapport ta’ rivalutazzjoni tagħha fis-27 ta’ Lulju 2009. L-Awtorità Ewropea dwar is-Sigurtà fl-Ikel imbagħad wettqet reviżjoni esperta li ġiet iffinalizzata fit-30 ta’ April 2010.
            
         
               (4)
            
            
               Billi mhux possibbli li l-proċedura tat-tiġdid titlesta qabel id-data ta’ skadenza tal-inklużjoni tal-carbendazim u billi t-talba għat-tiġdid saret f’ħin biżżejjed, skont l-Artikolu 5(5) tad-Direttiva 91/414/KEE, għandu jingħata tiġdid għall-perjodu meħtieġ biex issir dik il-proċedura.
            
         
               (5)
            
            
               Jixraq għalhekk li d-Direttiva 91/414/KEE tiġi emendata skont dan.
            
         
               (6)
            
            
               Il-miżuri previsti f’din id-Direttiva huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,
            
         ADOTTAT DIN ID-DIRETTIVA:
   Artikolu 1
   Fl-Anness I tad-Direttiva 91/414/KEE, fir-ringiela Nru 149 (carbendazim (stereokimika mhux dikjarata) Nru CAS 10605-21-7 CIPAC No 263), fis-sitt kolonna (skadenza tal-inklużjoni), il-kelmiet “il-31 ta’ Diċembru 2010” huma sostitwiti bil-kelmiet “it-13 ta’ Ġunju 2011”.
   Artikolu 2
   L-Istati Membri għandhom jadottaw u jippubblikaw qabel il-31 ta’ Diċembru 2010 l-liġijiet, ir-regolamenti u d-dispożizzjonijiet amministrattivi meħtieġa biex jikkonformaw ma’ din id-Direttiva. Huma għandhom jikkomunikaw minnufih lill-Kummissjoni t-test ta’ dawk id-dispożizzjonijiet u tabella ta’ korrelazzjoni bejn dawk id-dispożizzjonijiet u din id-Direttiva.
   Għandhom japplikaw dawk id-dispożizzjonijiet mill-1 ta’ Jannar 2011.
   Meta l-Istati Membri jadottaw dawk id-dispożizzjonijiet, għandu jkun fihom referenza għal din id-Direttiva jew għandhom ikunu akkumpanjati b’tali referenza fil-waqt tal-pubblikazzjoni uffiċjali tagħhom. L-Istati Membri għandhom jiddeterminaw kif issir din ir-referenza.
   Artikolu 3
   Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.
   Artikolu 4
   Din id-Direttiva hija indirizzata lill-Istati Membri.
   
      Magħmul fi Brussell, it-28 ta’ Ottubru 2010.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 230, 19.8.1991, p. 1.
   
      (2)  ĠU L 349, 12.12.2006, p. 37.